Mandzukic megállíthatatlan, ismét nyertek a horvátok
Jön egy aszteroida, és mindennek vége? Esetleg rosszindulatú földönkívüliek pusztítják el a világunkat? Mennyi köze van mindennek a valósághoz?
A horvát labdarúgó-válogatott Finnországban lépett pályára a világbajnoki selejtezősorozat harmadik fordulójában.

Nem kellett sokat várni az első vendég gólra, hiszen Mario Mandzukic már a 18. percben beköszönt közelről.

A Juventus támadójának ez volt a negyedik gólja utóbbi két fellépésén a nemzeti együttesben, hiszen csütörtökön mesterhármast hintett Koszovó ellen. A második félidőben is nagy fölényben játszottak a vendégek, de újabb gólt nem sikerült szerezniük.

A D-csoportban némi meglepetésre Walesnek csak egy döntetlenre futotta hazai pályán Grúzia ellen.

Vb-selejtező, 3. forduló, végeredmények:

D-csoport

Wales – Grúzia 1-1 (1-0)
G: Bale 10., illetve Okriashvili

G-csoport

Izrael – Liechtenstein 2-1 (2-0)
G: Hemed 4., 16., illetve Goppel 49.

I-csoport

Finnország – Horvátország 0-1 (0-1)
G: Mandzukic 18.

Ukrajna – Koszovó 3-0 (1-0)
G: Kravets 31. Yarmolenko 81., Rotan 87.
sport